cyanic-selkie/wikianc huggingface dataset:
Yavin
Slaget ved Yavin
Selve slaget finner sted i Episode IV: Et nytt håp etter at Prinsesse Leia blir befridd fra Dødsstjernen. Det galaktiske imperiet klarer å spore Leias flukt til Opprøreralliansens base på en av Yavin 4s måner. Opprørerne må derfor ødelegge Dødsstjernen før den rekker å bruke sin dødelige stråle for å ødelegge hele månen. Slaget ender med seier til Opprøreralliansen da Luke Skywalker klarer å sende en stråleladning mot Dødsstjernens svake punkt, den ytre enden av en kanal som leder direkte inn til den sentrale reaktoren i Dødsstjernens energisystem. Som en følge av denne ladningens ankomst i reaktoren, eksploderer reaktoren så kraftig at hele Dødsstjernen oppløses i småbiter (synliggjort i filmen tilsvarende en fyrverkeri-eksplosjon).
Sagnet om Lysets Rike
Sagnet om Lysets Rike er en romanserie i 20 bind av den svensk-norske forfatteren Margit Sandemo, utgitt 1995-2000.
Serien er en fortsettelse av Sandemos serie Heksemesteren og finner sted i en fantastisk verden bortenfor tid og rom. Serien har også referanser til hennes mest kjente serie Sagaen om Isfolket.
Jono El Grande & The Luxury Band
Jono El Grande & The Luxury Band (tidligere: The Jono El Grande Orchestra) er et performanceorkester dannet i 2000 av Jono El Grande.
Bandet beståer av utvalgte musikere som har spilt med bl.a. Oslo Filharmoniske Orkester, Oslo Sinfonietta og Poing. Bandet spiller musikken til Jono El Grande.
Involverte musikere fra 2000 - 2009
(sortert etter partiturisk stemmerekkefølge)
Ust-Ordynsk-Burjatia
Ust-Ordynsk-Burjatia (russisk Усть-Ордынский Бурятский автономный округ) et tidligere autonomt distrikt (okrug) i Russland, som var en del av Irkutsk oblast. 16. april 2006 ble det holdt en folkeavstemning om full sammenslåing av Ust-Ordynsk-Burjatia med Irkutsk oblast. Resultatet ble ja, og sammenslåingen ble gjennomført 1. januar 2008.
De viktigste næringsveiene i distriktet er skogbruk og treforedling, samt landbruk som har gode vekstvilkår og et nært marked i storbyen Irkutsk.
Seksdagerskrigen
Seksdagerskrigen var en kortvarig, men intens krig som foregikk i Midtøsten i 1967. Krigen ble i hovedsak utkjempet mellom Israel på den ene siden og Egypt, Jordan og Syria på den andre siden. Irak, Marokko, Algerie, Tunisia, Saudi-Arabia og Sudan var i mindre grad involvert, men sendte noen tropper og utstyr for å støtte den arabiske siden.
Egypts president Nasser kastet ut FNs fredsbevarende styrker fra Sinai-halvøya i mai 1967. Egypt mobiliserte så 1 000 stridsvogner og nesten 100 000 soldater på grensen til Israel og stengte Tiransundet for israelske fartøy og fartøy som fraktet strategisk materiell til Israel; denne beslutningen fikk sterk støtte fra andre arabiske land. Israel svarte med en motmobilisering som inkluderte 70 000 reservesoldater. Den 5. juni 1967 gikk Israel til angrep på Egypts luftvåpen. Jordan, som hadde signert en gjensidig forsvarsavtale med Egypt den 30. mai 1967, gikk så til angrep på Jerusalem og Netanya.
Israels lynraske angrep fikk stor betydning ikke bare for krigsutfallet, men også fordi den bidro sterkt til den respekt som etter hvert vokste frem for det israelske forsvaret og ikke minst for Israels generelle besluttsomhet i konflikter. Hele Sinaihalvøya, Golanhøyden, Gaza og Vestbredden ble okkupert av den israelske hæren. Sinai er siden levert tilbake til Egypt gjennom en fredsavtale.
Den umiddelbare årsaken til krigen var at Egypt stengte Akaba-gulfen for Israelsk skipstrafikk, samt generell militær oppbygging på egyptisk side.
Like etter krigen begynte Israel å etablere jødiske bosetninger på områder de hadde okkupert. Disse bosetningene økte betraktelig i løpet av de neste tiårene og har flere ganger blitt fordømt internasjonalt. Bosetningsaktiviteten ble særlig omfattende på Vestbredden og i Øst-Jerusalem.
Bakgrunn
Høsten 1959 besluttet Israel å avlede vann fra elva Jordan. Da Den Forente Arabiske Republikk sin regjering diskuterte spørsmålet på høsten 1959, ville de syriske lederne at man som mottrekk skulle sperre av Tiransundet. Nasser vegret seg, vel vitende om at man ikke hadde mulighet til å klare en krig særlig bra. Isteden begynte til og med Syria og Libanon å avlede vann til sitt eget jordbruk. På det arabiske toppmøtet som ble holdt i Kairo 13. til 17. januar 1964, ble det besluttet å ikke anvende militærmakt for å hindre Israel i å ta vann fra Jordan. Med hjelp av oljepenger bestemte de å endre løp på elva Hasbani slik at vannet i stedet havnet i elva Banias i Syria og derfra til Jarmuk i Jordan. I Knesset forklarte den israelske statsministeren Levi Eshkol at Israel skulle gripe inn dersom dette ødela for de israelske planene. Araberlandene bestemte seg deretter for å sette opp en felles militærkommando, en beslutning som aldri ble omsatt i praksis.
Syria hadde hatt flere militærkupp i begynnelsen av 1960-tallet. Den 23. februar gjennomførte en gruppe yngre offiserer tilhørende Baathpartiet et kupp. Det nye regimet foreslo et militært angrep på Israel for å spre sin egen arabiske sosialisme samt for å støtte PLO, blant annet med treningsleirer i Syria. På grensen mellom Syria, Jordan og Israel var forholdene urolige. FN hadde sendt en overvåkningsgruppe dit, United Nations Truce Supervision Organization, for å overvåke den demilitariserte sonen. I 1965 kom et angrep utført av den palestinske Al Fatah mot en israelsk pumpestasjon. Egypts president, Nasser, forsøkte å holde seg på talefot med USA for å få økonomisk støtte, men militærkuppet i Syria kom bare en uke etter at USA hadde offentliggjort at de skulle selge jagerfly og luftvernraketter til Israel. Nasser distanserte seg fra Jordan og Saudi-Arabia som han mente var reaksjonære og gjorde tilnærminger mot Syria.
På grensen mellom Syria og Israel fortsatte urolighetene. Israel bombet en pumpestasjon ved elven Banyas i Syria den 14. juli 1966. Grupper av Al Fatah med base i Syria fortsatte med raid mot installasjoner nord i Israel. Bak Syria stod Sovjetunionen som erklærte at Syria var Midtøstens mest progressive stat. Den 4. november undertegnet Syria og Egypt en fornyet forsvarsavtale.
FNs generalsekretær, U Thant, spurte da Israel om troppene kunne relokaliseres på den israelske siden av grensen. Da det ikke gikk, besluttet han den 18. mai at samtlige fredsbevarende styrker skulle forlate Egypt. Den 22. mai mobiliserte Israel og samme dag erklærte Nasser at egyptiske styrker igjen befant seg i Sharm el-Sheikh etter FNs tilbaketrekning og at Tiransundet igjen var stengt for israelske skip. Da U Thant kom til Kairo den 23. mai forklarte Nasser ham at Egypt ikke hadde til hensikt å angripe Israel og at våpenhvileavtalen fra 1956 fortsatt bestod. Andre ledere var ikke like fredelige. PLOs Ahmed esh-Shuqeiri erklærte at «Nå har tiden kommet som vårt folk har ventet på i 19 år!»
Israels statsminister, Levi Eshkol, forklarte at stengningen av Tiransundet var casus belli for Israel og at landet planla å ta alle midler i bruk for å sikre fri adgang gjennom sundet. Sovjetunionen opprettholdt sin støtte til Egypt så lenge ikke Egypt gikk til angrep først. USA og Frankrike advarte Israel mot å angripe først. Den 30. mai ble omverdenen igjen urolig, da Jordans kong Hussein klarte å få i stand en forsvarsavtale med Nasser i Kairo. Kun dager før hadde de vært bitre uvenner, men etter avtalen kom i stand, erklærte Nasser samme dag: «Vårt hovedmål er tilintetgjørelse av staten Israel. Det arabiske folk er klare til å sloss». I Israel forberedte man seg på en krig når som helst, og en samlingsregjering tiltrådte den 1. juni. Den 4. juni sluttet Irak seg til den syrisk-egyptisk-jordanske militærkommandoen.
Krigen
Klokken 08:45 den 5. juni begynte Israel å bombe egyptiske flybaser. En del israelske jagerfly kom vestfra, andre hadde fløyet lavt over Sinaihalvøya for å unngå å bli oppdaget av egyptisk radar. Før dette hadde det vært trefninger mellom syriske og israelske styrker. Væpnede israelske soldater dro inn i den demilitariserte sonen mellom landene, forkledd som bønder på traktorer, og Israel angrep også fra lufta. I løpet av de første tre timene av krigen ble 286 av Egypts 340 operative jagerfly satt ut av spill. Den egyptiske generalstaben var uforberedt på angrepet og det tok litt tid før de forsto hvor omfattende ødeleggelsene var. Ikke før klokken fire om ettermiddagen ble Nasser orientert om at Egypt hadde mistet nesten hele sitt flyvåpen. Militærhovedkvarteret skyldte på at britiske og amerikanske jagerfly hadde deltatt i angrepet, en påstand som aldri ble støttet av noen form for bevis, og som ble kraftig avvist av både britene og amerikanerne.
Egypt hadde tilsammen 180 000 mann under våpen, men 50 000 av disse var stasjonert i Jemen. I Sinai hadde de 5 infanteridivisjoner og 2 panserdivisjoner, mellom 700 og 800 stridsvogner i forsvarsposisjoner. Den israelske hæren hadde tilsammen 260 000 mann og angrep først i nord langs kystveien. Israel hadde om lag like mange stridsvogner som Egypt, men disse britiske Centurion-stridsvognene kunne skyte på lengre avstand og bryte gjennom tykkere panser. Ved hjelp av sin dominans i luftrommet kunne Israel raskt sette igang med bombardement av de egyptiske stillingene. Om ettermiddagen 5. juni hadde Egypts syvende divisjon nesten blitt helt utslettet i striden ved Rafah.
Klokken 06.00 den 6. juni beordret den egyptiske øverstkommanderende Abdul Hakim Amer en tilbaketrekning fra Sinai til Suezkanalen vestbredd. Da Nasser fikk høre det, tok han seg til hærens hovedkvarter og gav kontraordrer. De egyptiske styrkene hadde dårlig samband med hovedkvarteret – samtidig som det israelske flyvåpenet angrep.
Via FN hadde Eshkol sendt en melding til Jordans kong Hussein der han advarte Jordan mot å bli med i krigen. Uansett var det for kongen politisk umulig å stille seg utenfor. Jordan ble med i krigen og startet med å skyte artilleri mot vestre deler av Jerusalem og flyvåpenet angrep Netanya i Israel. Det israelske flyvåpenet svarte med angrep på flyplasser i Jordan, Syria og Irak samme dag (5. juni). Jordan fikk ødelagt hele sitt flyvåpen, 24 jagerfly. Den israelske hæren gikk samtidig til angrep nord for Jenin og omringet Jerusalem. Syriske jagerfly gikk til angrep på oljeraffineriet utenfor Haifa.
Da sikkerhetsrådet kom sammen i møte den 5. juni, krevde Sovjetunionen umiddelbar våpenhvile og at de israelske styrkene måtte trekke seg tilbake. USA og Storbritannia ville heller ha våpenhvile uten krav om tilbaketrekning.
Om morgenen den 6. juni hadde Israel erobret Jenin og deler av Øst-Jerusalem (gamlebyen) samtidig som de egyptiske styrkene hadde blitt ytterligere svekket ved angrep mens de trakk seg tilbake gjennom Mitlapasset på Sinaihalvøya. Da sikkerhetsrådet igjen kom sammen hadde Sovjet gitt opp kravet om israelsk tilbaketrekning, rådet ble enige om en resolusjon om umiddelbar våpenhvile og stans av krigshandlingene. Krigen fortsatte, og den 7. juni hadde Israel okkupert hele Vestbredden og tatt seg frem til Jordanelven. I Sinai erobret israelske tropper Mitlapasset samt Sharm el-Sheikh ved Rødehavet. Den 8. juni utenfor Sinai i internasjonalt farvann ble USS Liberty angrepet av Israel, 34 amerikanske soldater ble drept og 171 ble såret. Samme dag godkjente Jordan resolusjonen om stans i krigshandlingene og om kvelden 8. juni gjorde Egypt det samme. Om natten mellom 8. og 9. juni kom de første israelske styrkene frem til Suezkanalen.
Den 8. og 9. juni bombet Israel de syriske forsvarsstillingene på Golanhøyden. Israelsk infanteri stormet åsene og etter harde kamper dro de syriske styrkene østover om morgenen den 10. juni. Golan ble regnet som strategisk viktig fordi syrerne brukte høydene til å beskyte Israel med artilleri. Ved å okkupere Golan kunne Israel sikre sitt territorium mot angrep fra Syria. Etter at Golan var under israelsk kontroll kunne dermed også Israel godta FNs krav om stans i krigshandlingene. Den 10. juni klokken 16:30 tok krigen slutt.
Etter krigen
Om kvelden den 9. juni talte Nasser i radio og TV. Han beskyldte Storbritannia og USA for å ha hjulpet Israel i de innledende flyangrepene, men forklarte også at han tok på seg det fulle ansvaret for det militære nederlaget og at han derfor besluttet å gå av som president. Etter Nassers tale ble Kairos gater fylt av folkemasser som krevde at han ble sittende ved makten. Anslagsvis var det en halv million mennesker ute i gatene den natten mellom Nassers hjem i Manshiet el-Bakri og parlamentet. Den massive støtten fra folket styrket Nasser, og dagen etter forklarte han at han likevel ble sittende som president. Det ble i stedet forsvarssjef og visepresident, feltmarskalk Abd al-Hakim Amir, som måtte betale prisen for krigsnederlaget da han ble avskjediget 9. juni.
Den israelske okkupasjonen av Vestbredden innebar at flere av det som jødene mente var deres helligdommer igjen ble tilgjengelige, deriblant Klagemuren. Krigen innebar også en ny flyktningstrøm fra Vestbredden til Jordan. Senere har Israel annektert Øst-Jerusalem, men denne anneksjonen er erklært ulovlig og uten juridisk effekt av FNs sikkerhetsråd. På Vestbredden og i Øst-Jerusalem har Israel bygd bosetninger, som FN mener er i strid med den 4. Genèvekonvensjonen (FN-resolusjon 465 fra 1980).
FN-resolusjon 242, som senere har blitt anerkjent av både Israel og PLO, krever [«w]ithdrawal of Israeli armed forces from territories occupied in recent conflict». Den samme resolusjonen slår fast at denne tilbaketrekningen må komme som ledd i en varig fredsavtale som gjør slutt på konflikten og som gir alle stater rett til å eksistere innenfor trygge og anerkjente grenser. Resolusjonen påpeker også at en slik fredsavtale må innebære en «rettferdig løsning» på det palestinske flyktningespørsmålet. Det er allikevel uenighet om hvordan resolusjonen skal tolkes, i og med at den refererer til «territories» og ikke «the territories». Noen hevder at dette betyr at Israel må trekke seg tilbake fra alle områdene, mens andre hevder at Israel bare må trekke seg fra en del av dem, blant annet på bakgrunn av at Sikkerhetsrådet nektet å legge till ordet "all" først og britene som la frem forslaget mellom i ettertid sagt at det ikke var hensikten at Israel måtte trekke seg tilbake til grensen før Seksdagerskrigen.
14. april 2004 skrev USAs president George W. Bush i et brev til statsminister Ariel Sharon blant annet dette: «Som en del av en endelig fredsavtale, må Israel ha sikre og anerkjente grenser. [...] I lys av de nye realitetene på bakken, inkludert allerede eksisterende større israelske befolkningssentre, er det urealistisk å vente at resultatet av forhandlingene om endelig status vil bli en full og hel tilbakevending til våpenhvilelinjene fra 1949….»
Brevet inneholdt også disse ordene: «Det synes klart at en avtalt, rettferdig og realistisk ramme for en løsning på den palestinske flyktningesaken som en del av en avtale om varig status vil måtte finnes ved å opprette en palestinsk stat, og bosette de palestinske flyktningene der, heller enn i Israel.»
Cape Cod Potato Chips
Cape Cod Potato Chips er et amerikansk potetgull-merke, etablert 4. juli 1980. Selges i deler av USA, Canada, Storbritannia og Spania.
Land of the Lost
Land of the Lost er en amerikansk komedie fra 2009, regissert av Brad Silberling. Den er basert på TV-serien fra 1974 ved samme navn.
Hovedrolleinnehavere er Will Ferrell og Anna Friel.
Sammendrag
Paleontolog Rick Marshall har en jobb på lavt nivå ved La Brea Tar Pits, tre år etter at et katastrofalt intervju med Matt Lauer fra Today ble en viral video på Internett og ødela Marshalls karriere. Doktorgrad-student Holly Cantrell forteller Marshall at hans kontroversielle hypoteser som kombinerer tidsreiser og paleontologi inspirerer henne. Hun viser ham et merkelig fossil som gir av sterk takyon-energi. Holly overbeviser ham om å hjelpe henne med en tilsynelatende rutinemessig ekspedisjon til hulen hvor Holly fant et fossil. Der oppdager Marshall høye nivåer av Takyon. Han aktiverer en takyon-forsterker, noe som utløser et jordskjelv som åpner et ormehull som de faller inn i. Gruppen befinner seg plutselig i en ørken, fylt av forskjellige gjenstander og skapninger fra mange ulike tidsepoker. De redder en primat-lignende skapning, Cha-Ka fra Pakuni-stammen, som blir deres venn og guide.
De tilbringer en natt i en hule etter å ha overlevd et møte med en rask, intelligent Tyrannosaurus som de gir kallenavnet «Grumpy, og Marshall mottar en telepatisk melding som ber om hjelp. De møter en type øgle kalt Sleestaks, før de møter en karakter som kaller seg Enik som sendte Marshall den telepatiske meldingen. Enik forklarer at han ble sendt i eksil av den onde Zarn som forsøker å ta over Jordkloden med sine Sleestak-håndlangere. Men Enik kan forhindre dette hvis Marshall gir ham sin takyon-forsterker. Marshall dreper en Allosaurus ved hjelp av flytende nitrogen, og oppdager at forsterkeren hans ble spist opp av dinosauren. De oppdager at Zarn faktisk har vært død lenge, og at Enik lurte dem - og at det egentlig var Enik som planlegger å invadere Jorden.
Synkemine
Synkemine er et anti-ubåt-våpen.
Minen skal ødelegge målet ved hjelp av sjokkbølger når minen eksploderer i nærheten av ubåten. Sprengladningen er vanligvis plassert i en tønne. Minen blir innstilt til å eksplodere på en bestemt dybde før man slipper den i vannet. Synkeminer brukes av både skip, helikopter og fly.
Esercito Italiano
Offiserer
Kadettene gjennomgår den italienske krigsskolen, Accademia Militare i Modena, som er to-årig og gir en grunnleggende offisersutdanning. Som fenriker fortsetter de siden med tre år på Scuola di Applicazione i Torino. Efter ett år i Torino erhverves bachelorgrad og kadettfenriken forfremmes til løytnant. Etter to år til erhverves mastergrad.
Spesialistbefal
Spesialistkorpset rektrutteres dels direkte fra det sivile blant ungdommer med studiekompetanse, dels fra befal med fire års tjeneste som sersjanter eller blant fast ansatte grenaderer med syv års ansiennitet. De er gitt en treårig utdanning som fører til en bachelorgrad og ansettelse som troppssjef. Antalet stillinger som spesialistbefal er 6.500.
Befal
Befalskorpset rekrutteres fra de fast ansatte grenaderer. Antalet stillinger som befal er 10.900.
Sgurr Alasdair
Sgurr Alasdair er den høyeste toppen i fjellkjeden Cuillin på Skye i Skottland. Som resten av kjeden består den av gabbro, en bergart som er svært god egnet for klatring. Høyden er 992 meter over havet, og toppen er en munro og en marilyn.
Esercito Italiano
Grenaderer
Alle grenaderer blir ansatt på åremål som  Volontari i Ferma Prefissata di 1 anno (VFP1) , kontraktsoldater med ettårskontrakter. Blant disse rekrutteres siden  Volontari i Ferma Prefissata di 4 år (VFP4) , kontraktsoldater med fireårskontrakter. Grenaderer med fast ansettelse,  Volontario den Servizio Permanente (VSP) , rekrutteres deretter fra VFP4. Antalet stillinger som midlertidigt ansatte grenaderer er 23.000 og som fast ansatte er det 40.000.
Sgurr Alasdair
For å nå toppen kreves fortrolighet med høyder og noe klatrekunnskaper. Den minst tekniske ruten følger en ur kalt «Great Stone Shoot» fra botnen Coire Lagan til hovedryggen under toppen. Deretter følger et kort stykke hvor man må klyve opp. Andre ruter krever mer klyving, og noe klatring.
Serie A 1958–1959
Serie A er den italienske toppdivisjonen i fotball. Den ble opprettet i 1898. Det italienske fotballforbundet står for organiseringen av ligaen. AC Milan vant sin 7. ligatittel denne sesongen.
Hvitkronespurv
Hvitkronespurv (Zonotrichia leucophrys) er en middels stor spurv som hører til i Amerika. Som voksen er den om lag 18 cm lang. Den har svarte og hvite striper på hodet. Ansiktet er grått, øvre del av kroppen er brunstripet. Den har lang stjert og grå og brune vinger. Reiret bygges i busker eller på bakken. De legger 3-5 brungrå eller grønnblå egg. Den holder til i nordlige Canada og vestlige del av USA og overvintrer i det sørlige USA.
Serie A 1958–1959
Ligatabell
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng
Philadelphia Freedom
«Philadelphia Freedom» er en sang skrevet av Elton John og ble gitt ut på singel med Elton John i 1975. Sangen ble spilt inn i sommeren 1974 i pauser mellom øktene for albumet Captain Fantastic and the Brown Dirt Cowboy. Sangen var på den tiden den eneste sangen Elton John og Bernie Taupin noensinne bevisst skrev som singel. Sangen var en av Johns tallrike førsteplass-singler i USA i begynnelsen og midten av 1970-årene. I Canada var den åttende singelen å nå toppen av listene. I USA ble singelen sertifisert gull i 1975 og platina i 1995 av Recording Industry Association of America.
Ike Turner sammen med Tina Turner og Home Grown Funk spilte den inn og ga den ut på albumet The Edge i 1980.
Anxiang
Anxiang (kinesisk: 安乡县; pinyin: Ānxiāng Xiàn) er et fylke i byprefekturet Changde i provinsen Hunan i Folkerepublikken Kina. I 1999 var folketallet på 577,379.
Steinalderkulturen Tangjiagangkulturen er oppkalt etter et arkeologisk funnsted i fylket Anxiang. Funnene ble gjort i 1977. Kulturen dateres til tiden ca. 5050–4450 f.Kr.
Suburbikarisk bispedømme
Bispedømmene i Romas kirkeprovins (med unntak av Roma selv, som er provinsens metropolitanbispedømme) omtales som suburbikariske bispedømmer (av latin sub urbe = «under[lagt] byen [Roma]»). De er noen av de eldste bispedømmene overhodet, og har historisk hatt rollen som biskopen av Romas (dvs. pavens) nærmeste hjelpere i ledelsen av den katolske kirke. De suburbikariske bispedømmenes (titulær)biskoper utgjør derfor (sammen med enkelte orientalsk-katolske patriarker) den ranghøyeste klassen av kardinaler, kardinalbiskopene.
Siden 1914 (da Ostia-Velletri bispedømme ble delt i to) fins det sju suburbikariske bispedømmer:
Høyest rang har biskopen av Ostia, som bærer tittelen kardinaldekan. Han er leder for kardinalkollegiet og betraktes som kardinalbiskopenes primus inter pares.
Fordi kardinalbiskopene er opptatt med sine sentralkirkelige ledelsesoppgaver, har de suburbikariske bispedømmene i 1962 fått en ytterligere biskop hver, som skal ta seg av selve bispedømmet. Kardinalbiskopene er dermed strengt tatt titulærbiskoper i sine respektive bispedømmer.
Hugo Koblet
Hugo Koblet (født 21. mars 1925 i Zürich, død 6. november 1964) var en sveitsisk profesjonell syklist.
Han begynte sin profesjonelle karriere i 1946. Han gjorde seg først bemerket innen banesykling og vant det sveitsiske mesterskapet i forfølgelsesløp hvert eneste år mellom 1947 og 1954. I 1947 vant han bronse i VM, og i 1951 og 1954 vant han sølv.
Koblet ble berømt over hele Europa da han i 1950 ble den første ikke-italienske vinner av Giro d'Italia. I 1951 slo han den store italienske syklisten Fausto Coppi ved å vinne Grand Prix des Nations. Samme år kom den viktigste seieren i karrieren hans: han vant Tour de France, og tok fem etappeseire.
Hugo Koblet var en pen mann, og hans berømmelse brakte ham en sverm av vakre kvinner og medførte en livsstil som påvirket karrieren. Selv om han også siden gjorde det bra, med blant annet to andreplasser i Giroen, nådde karrieren aldri høydene fra 1950-51. Han trakk seg tilbake i 1958.
Seks år etter at han la opp, døde Koblet som 39-årig i en bilulykke under omstendigheter som har medført spekulasjoner om hans død var et selvmord snarere enn en ulykke.
Liste over São Paulos høyeste bygninger
Dette er ei liste over São Paulos høyeste bygninger. Den inneholder kun ferdigstilte bygninger. Lista er oppdatert per desember 2011.
Skålvik
Skålvik er en grend som ligger i Fjell kommune i Hordaland. Grenda ligger mellom Sekkingstad i nord, og Møvik i sør og har forbindelse til øyene Langøyna, Syltøyna, Lokøyna og Algrøyna. Skålvik har en skole som heter Skålevik Skule og idrettslaget som heter Nest-Sotra holder til i bydga.
Kjelsås
Historie
Tidligere var Kjelsås skogs- og jordbruksområde, gammel sagbruksindustri (Kjelsaas Sag og Brække Brug), ståltråd- og trådstiftfabrikk fra 1856 (Kjelsaas Brug), overtatt av O. Mustad & Søn 1884, nedlagt i 1961. Arbeider- og funksjonærboliger ble oppført i tilknytning til fabrikken. Etter at Gjøvikbanen ble åpnet i 1900 og det ble stasjon på Kjelsås kom større utparsellering av tomter til småhusbebyggelse. Kjelsås vel ble dannet i 1910. Kjelsås skole ble opprettet 1879 og nedlagt 1911 under sterke protester. Ny skole ble åpnet i 1917. Sporveisforbindelse, Kjelsåsbanen, kom i 1934. Sterk byggevirksomhet etter 2. verdenskrig med oppføring av småhus og boligblokker (Myrer-blokkene 1948). Rønningen folkehøyskole åpnet i 1969. Samme år ble Frysja kunstsenter etablert i de gamle fabrikkanleggene. Norsk Teknisk Museum flyttet til Kjelsås i 1986 og er nærmeste nabo til Kjelsås stasjon.
Idrett
Kjelsås Fotball holder også til her, og spiller sine kamper på Grefsen Stadion. Se også Kjelsås IL De har mange håndballag også, men er kanskje mest kjent for sine prestasjoner i damelangrenn på slutten av 1980-tallet og begynnelsen av 90-tallet. Etter dette er kjent for en enorm bredde og har trolig Norges største håndballklubb. Myrer IL er en lokal volleyballklubb i Kjelsås.
Samfunn
Fra gammelt av har Kjelsås vært å regne som et arbeiderstrøk i Oslo, det var kun enkelte større boliger beregnet på sjefer og bestyrere på fabrikkene som lå øverst langs Akerselva. Opp gjennom årene har Kjelsås utviklet seg til å bli dyrere, med mye utbygging, renovering og nystilling av gamle tomter. Det er nå å regne som et villastrøk, med innslag av rekkehus og et fåtalls blokkleiligheter. Området er spesielt populært blant barnefamilier, mye grunnet nærhet til marka, sammen med kort reisevei til sentrale knutepunkter i byen (blant annet Storo, og Nydalen).
Italias under-21 landslag i fotball
Italias under-21 landslag i fotball er det nasjonale under-21 landslaget i fotball i Italia, og blir styrt av FIGC. Italia har vunnet det europeiske U-21 mesterskapet i fotball 5 ganger (1992, 1994, 1996, 2000 og 2004).
Støttetak
Et støttetak er noe man gjør med padleåren i kajakk eller kano, hvis man er i ferd med å gå rundt. For å utføre et støttetak, tar man baksiden av åren og slår til vannoverflaten for å dytte seg opp igjen.
Karl Wilhelm von Löwental
Karl August Wilhelm von Löwental (født ca. 1741 i Schlesien i Sachsen) var en tysk-norsk offiser av bayersk avstamning. Faren var oberstløytnant i saksisk tjeneste.
Karl fikk i 1767 en datter i Bergen med Karen Larsdatter Lindal fra Molde, men barnet døde etter fem uker.
Navnet hans ble også skrevet Løvendal. I 1776 søkte han om naturalisering i Norge.
30. januar 1789 fikk han avskjed i nåde med 300 daler i årlig pensjon. Han var i en langvarig feide med sin tidligere overordnede ved Nordenfjeldske gevorbne infanteriregiment, generalmajor von Hesselberg, som til slutt fikk ham dømt for injurier (se litteraturliste).
Sandnes Idrettslag (Sør-Varanger)
Sandnes Idrettslag (stiftet 1920) har sin base i bygda Sandnes mellom Hesseng og Bjørnevatn i Sør-Varanger kommune i Finnmark. Klubben har aktive grupper innen fotball, orientering, friidrett, langrenn, skihopping og alpint. Det meste av aktiviteten foregår i Sandnes Idrettspark som er Sør-Varangers største anlegg for vinteridrett.
Langrenn
Idrettslaget har en aktiv langrennsgruppe for utøvere i alle eldre. Den mest kjente utøveren med bakgrunn i Sandnes IL er Krister Sørgård som konkurrerte for SIL i ungdomsåra. Klubben eier og vedlikeholder et av de flotteste skianleggene i Finnmark med et stort nett med langrennsløyper. Langrennsarenaen fikk i 2013 FIS-godkjenning og kan dermed brukes til alle typer internasjonale renn.
Alpint
Sandnes Alpinklubb ble stiftet i 1974 og aktiviteten var høy til langt ut på 80-tallet. Deretter lå alpinklubbens aktivitet nede i mange år. Da Sandnes alpinsenter kom i drift fra desember 2002, hadde idrettslaget ansvar for driften.
Fotball
Klubbens fotballag spilte i 2. divisjon (da nivå 2, hvor Finnmark hadde egen avdeling) i 1972. I dag har idrettslaget aktivitet bare i de yngste årsklassene. Klubben eier Kirkenes nærområdes eneste fotballbane med naturgress.
Chenzhou
Chenzhou (kinesisk: 郴州, pinyin: Chēnzhōu) er en by på prefekturnivå i provinsen Hunan i Sør-Kina. Befolkningen anslås (2008) til 4 510 000.
Det er større forekomster av wolfram, vismut og molybden i prefekturet.
Jernbane
Beijing-Hongkong høyhastighetsjernbane har stoppested her.
Vei
Kinas riksvei 107 fører gjennom området. Den løper fra Beijing til Shenzhen (rett ved Hongkong, og er på sin vei innom provinshovedstedene Shijiazhuang, Zhengzhou, Wuhan, Changsha og Guangzhou.
Løvendal
Løvendal kan referere til:
Åreføring
En åreføring er hvordan padleren «fører» padleåren i kajakk eller kano.
Lav åreføring
Med lav åreføring menes at padleren holder åren lavt, og padler langt ute fra kajakken. Dette gjør kajakken mer stabil, men den går litt seinere. Denne åreføringen er mest vanlig blant havkajakk-padlere. I store bølger er det lurt å bruke lave åreføringer.
Høy åreføring
Med høye åreføringer menes at padleren holder åren høyt, og padler tettere inntil kajakken. Dette gjør kajakken mer ustabil, men den går fortere. Det er mest populært blant racere. Det er ikke alltid så lurt å bruke høye åreføringer i store bølger, spesielt ikke hvis du får bølgene fra siden eller bakfra.
Altså: Jo høyere åreføringer, jo fortere går det, men mindre stabilitet. Jo lavere åreføringer, jo seinere går det, men mer stabilitet. Det blir også lettere å ta støttetak med lave åreføringer enn med høye.
Sintring
Sintring er når løse korn eller partikler i et kornet materiale (f.eks. pulvermateriale) blir bundet sammen slik at en får større stykker av sammenhengende korn. Sammenbindingen kan skje ved smelting av kornoverflaten eller ved sammengroing ved diffusjon. Sintring foregår som oftest under trykk eller ved bruk av varme. Sintring brukes som produksjonsmetode i industrien.
Sintring av metaller er særlig i bruk ved produksjon av tungtsmeltelige metaller som wolfram og wolframkarbid (til henholdsvis glødelamper og skjærverktøy), av harde metall som wolfram- og titankarbid, porøse legeringer som for eksempel lagre og filtre av bronse, pseudolegeringer som kopper-grafitt, magnetiske materialer og kompliserte maskindetaljer som tannhjul.
Sintring foregår i snø, når overflaten på snøkrystaller smelter og fryser igjen. Da vil snøkrystallene være bundet sammen av små «isbruer».
I plastteknologi menes det med sintring en metode for framstilling av gjenstander eller belegg fra plastpulver.
Bumerangtåken
Bumerangtåken er ei protoplanetarisk tåke som ligger rundt 5 000 lysår unna jorden. Det ligger i Kentaur-konstellasjonen på den sørlige halvkulen. Det som gjør objektet interessant, er at det er det kaldeste punktet som hittil er oppdaget utenfor et laboratorium.
Bumerangtåken ble skapt da en stor stjerne på randen av sin levetid blåste seg opp slik at den ble varm inni og svært kald utenpå. Når stjernen «blåser seg opp», blir gassene skutt utover med en fart på 164 km/s. Det er den raske fordelingen som gjør at Nebula er så kaldt som det er.
Kirkeregionen Latium
Kirkeregionen Latium eller Lazio er en av Italias 16 kirkeregioner. Kirkeregionen har 5 785 000 innbyggere og et areal på 18 317 km², fordelt over 1458 sogn.
Bispedømmer og kirkeprovinser
Kirkeregionen Latium består av 18 bispedømmer. Ett av dem er Roma bispedømme, dvs. pavens eget bispedømme, og dette gir denne kirkeregionen en særrolle. Kirkeregionen Latiums er også spesiell fordi samtlige av Latiums bispedømmer (og territorialabbedier) er direkte underlagt pavestolen. Bare sju av disse hører imidlertid til Romas kirkeprovins. De har spesielle særrettigheter og omtales som suburbikariske bispedømmer. De resterende bispedømmene er immediate, dvs. underlagt paven i egenskap av at han er kirkens overhode, men ikke i egenskap av hans status som metropolitt. Det fins ingen andre kirkeprovinser i kirkeregionen Latium.
Geografisk utstrekning
Kirkeregionens geografiske utstrekning er nesten sammenfallende med den politiske regionen Latium. Sora-Aquino-Pontecorvo bispedømme omfatter også noen sogn som ligger i provinsen L'Aquila (Abruzzo), mens Montecassino abbedi har noen sogn i provinsen Caserta (Campania)
Struktur
I den følgende oversikten er kirkeprovinsen fremhevet med fet skrift, og metropolitanbispedømmet med kursiv skrift.
Beck
Beck Hansen (født Bek David Campbell, 8. juli 1970) er en amerikansk musiker, låtskriver og multi-instrumentalist. Han er gift med Marissa Ribisi, og sammen fikk de i 2004 sønnen Cosimo Henri Hansen.
Biografi
Beck Hansen ble født i Los Angeles, California. Foreldrene var David Campbell, musiker og scientolog, og Bibbe Hansen, en billedkunstner av halvt norsk og litt svensk og litt jødisk opphav, også hun scientolog. Da foreldrene ble separert ble Beck boende med sin mor og sin bror i Los Angeles. Der ble han inspirert byens musikalske mangfold – alt fra hiphop til latinomusikk – og morens kunstnermiljø. Denne inspirasjonen vises godt i musikken hans senere. Han hadde ikke mange venner som barn, noe som ga ham god tid til å utvikle sitt musikalske talent.
Etter å ha hoppet av high school på midten av 80-tallet reiste han rundt i verden. Han fortsatte å utvikle talentet sitt, blant annet ved å prøve seg som gatemusikant. Han tilbrakte også en periode i Tyskland med sin morfar, fluxuskunstneren Al Hansen.
Beck reiste tilbake i Los Angeles på begynnelsen av 90-tallet, blakk, men motivert. For å klare seg tok han forskjellige strøjobber, og i en periode bodde han til og med i et skur. Han fortsatte likevel stadig å utvikle musikken sin.
Etter en del minneverdige opptredener på diverse småklubber ble han oppdaget av Bong Load Custom Records. Da "Loser" ble gitt ut på en 12" vinyl i 1993 ble den kun presset i 500 eksemplarer. Sensasjonen den skapte på alternative radiostasjoner førte til en vill budrunde blant plateselskaper som ville sikre seg Beck. Han valgte til slutt Geffen Records, som ville tillate ham utgivelser på uavhengige plateselskaper selv mens han var under kontrakt med dem.
I 1994 kom så den offisielle debuten på Geffen Records med albumet Mellow Gold. Det ble straks en kommersiell suksess. Beck ga samtidig ut Stereopathetic Soulmanure på Flipside og One Foot in the Grave på det uavhengige K Records. Så, i 1995, la han ut på turne med sin Lollapalooza tour. Noen kritikere stemplet ham fortsatt som en "one-hit wonder", noe som ble bekreftet av et publikum som ikke viste spesielt stor interesse for annet enn hiten "Loser".
I 1996 ble dette stemplet ettertrykkelig fjernet med utgivelsen av Odelay. Den første singelen, Where It's At, fikk mye spilletid på radio, og videoen ble spilt hele tiden på MTV. Albumet fikk topp kritikker i blader som Rolling Stone og vant flere bransjepriser, deriblant to Grammyer. Odelay solgte til dobbel platina.
Beck og Scientologien
Beck har vært involvert i scientologi hele livet, men det er først nylig han har bekreftet det offentlig. Det er uvisst hvordan hans engasjement var på 90-tallet, men det kan virke som han distanserte seg noe.
Navnet hans dukket opp i scientologilitteratur i 2003, han var da både en medlem og en donor. I april 2004 giftet han seg med Marissa Ribisi, også hun andregenerasjons scientolog.
Beck erkjente offentlig sin tilknytning til scientologikirken for første gang i et intervju med New York Times Magazine 6. mars 2005. Ytterligere bekreftelse kom i et intervju i Irish Sunday Tribune i juni 2005, hvor han skal være sitert slik: "Ja, jeg er scientolog. Min far har vært en scientolog i 35 år, så jeg vokste opp i og rundt det." Når han ble spurt om scientologiens kjernetro svarer han heller vagt om området.
Diskografi
Hovedartikkel: Beck Diskografi
Os Skytterlag
Os Skyttarlag er et skytterlag tilsluttet Det frivillige Skyttervesen i Os i Hordaland. Laget ble stiftet i 1891 og har i mange år vært en av de største og mest aktive kulturbærere i Os kommune.
Aleksander Stokke Vallestad
Aleksander Vallestad (født 2. juli 1983) er en norsk programleder og musikkprodusent i NRK P1. Han har arbeidet i NRK siden 2009, og har blant annet ledet programmene Opptur, Kveldsåpent og Aleksander.
Os Skytterlag
Os Skyttarlag har i dag aktive medlemmer i aldersgruppen fra 10–80 år.
Aleksander Stokke Vallestad
Han var tidligere leder i Røde Kors Ungdom og medlem av Landsstyret i Røde Kors (fra 2005 til 2008). Han var medlem i Røde Kors Ungdoms sentralstyre fra 2004–2005. Han har også vært varamedlem i FN-sambandets hovedstyre og medlem i Red Cross/Red Crescent Youth European Coordination Committee. I 2007 var han ungdomsdelegat på UN-Habitats Generalforsamling.
Sykesalving
Sykesalving er et sakrament i Den katolske kirke og Den ortodokse kirke, og en velsignelseshandling i flere andre kirker.
Os Skytterlag
Laget har på landsskytterstevner hentet både konge, prins og prinsessetitler men er nok mest kjent i skytterkretser som arrangør av blant annet Landskytterstevnet. Os skytterlag har vært med på å arrangere dette stevnet 6 ganger etter krigen. Første gang i 1947, deretter 1952, 1967, 1977, 1992 og sist i år 2002. Laget stilte også som kandidat til å arrangere Landsskytterstevnet i 2012 sammen med fire andre skytterlag, men på Skyttertinget i Førde i 2008 ble det bestemt at LS 2012 skulle arrangeres på Voss.
Aleksander Stokke Vallestad
Vallestad bor og jobber i Bergen, og kommer opprinnelig fra Stord.
Sykesalving
Navnet
Sakramentet ble tidligere kalt den siste olje, fordi det da fortrinnsvis ble gitt når en persons sykdom ble oppfattet som særlig livstruende. Det nyere uttrykket sykesalving har i katolske kretser forlengst fortrengt den siste olje, men i norsk og internasjonal presse foretrekkes ofte det mer dramatiske uttrykk.
Sturla
Sturla er et mannsnavn antagelig sideform av det norrøne ordet Styrlaug (Stridsvidd). Første ledd er ”styrr”, som betyr ”ståk, strid”. Andre ledd -laug er vanligvis blitt avledet av ordet ”laug”, som betyr ”vann, vaskevann” (vi har ordet i lørdag, opprinnelig laugardag, vaskedag), og en har antatt at det siktet til ”hellig vann, vievann”. Vágslid peker på at det kan stamme fra det gammelgermanske verbet ”liugan”, som betyr ”gi et høytidelig løfte; love med ed”. Dette gir en langt bedre mening til de mange – laug navnene. Vi oversetter det her med ”vidd” i betydnignen ”vidd til; som har lovt seg til, avgitt et høytidelig løfte til”
Sykesalving
Navnet
Navnet sykesalving foretrekkes fordi det oppfordres til å be om sakramentet så snart som mulig når man pådrar seg en alvorlig sykdom, og ikke å vente med det til man er døden nær. Bakgrunnen for dette finnes i Jakobs brev 5,14-16: «Er noen blant dere syk? Han skal kalle til seg menighetens eldste, og de skal be over ham og salve ham med olje i Herrens navn. Da skal troens bønn redde den syke, og Herren skal reise ham opp. Har han gjort synder, skal han få dem tilgitt.»
Sturla
Utbredelse
Allment på Island fra 900-tallet av. Sjelden (med til dels usikre belegg) i Norge i mellomalderen. Sturla er tatt opp igjen i moderne tid og har fått en viss utbredelse etter 1945. Sideform Sturle særlig i Hordaland. Den islandske høvdingætta sturlungene har fått navnet sitt etter ættfaren Sturla Tordsson d.e. (1115-1183) Sturlunga saga er en løs samling islandske ættesagaer. Det brutale drapet på ættefaren og øvrige ættefeidene i borgerkrigsaktige Sturlungetiden som skildres i Sturlunga saga ga muligens opphav til kallenavn verbet sturla ”skiple, uroe, fortulle”.
Sykesalving
Katolsk sakramentsforvaltning
I Den katolske kirke gis sakramentet ved at den syke salves med olje på pannen og hendene mens en bønn fremsies av presten. Dersom det er nødvendig kan man nøye seg med salving på pannen eller en annen del av kroppen, men hele bønnen må sies. Oljen som brukes er vigslet under oljevigselsmessen sammen med hellig krisma og katekumenolje. Sakramentet meddeles, når det er mulig, ofte sammen med vandringsbrød, og kombinasjonen av de to, og helst også et skriftemål dersom det er mulig, kalles gjerne de siste riter.
Den norske kirke
Den norske kirke vurderte i 1984 å innføre sykesalving, men forslaget ble lagt til side av biskopene i 1987 etter kritikk fra blant annet sykehusprester og Norsk Kommuneforbund. Likevel praktiserer en del prester i Den norske kirke sykesalving som en personlig praksis. I frikirker, og spesielt hos pinsevennene, er ikke sykesalving sett på som et sakrament, men det praktiseres likevel salving av syke og helbredelse ved håndspåleggelse og bønn.
Sturla
Kjente personer med navnet
Personene i listen er ordnet kronologisk etter fødselsår.
Liste over Brasils høyeste bygninger
Dette er ei liste over Brasils høyeste bygninger. Den inneholder kun ferdigstilte bygninger. Lista er oppdatert per desember 2011.
De fleste av Brasils høyeste bygninger befinner seg i São Paulo, som er landets finanssentrum.
Brasils første skyskraper var Edifício Martinelli i São Paulo, som sto ferdig i 1921.
Polycystisk ovariesyndrom
Polycystisk ovariesyndrom (PCOS), også kjent som Stein-Leventhal syndrom er et polyendokrint syndrom ledsaget av nedsatt ovariefunksjon (mangel eller uregelmessighet i eggløsning, økt sekresjon av androgener og østrogener), bukspyttkjertel (hypersekresjon av insulin), binyrebark (hypersekresjon av binyrene) hypotalamus og hypofysen.
Andre navn på dette syndromet er: polycystisk ovariesykdom (feil, siden denne tilstanden ikke er karakterisert som en sykdom, en separat nosologisk form, men som et klinisk syndrom, hvis årsaker kan være forskjellige); funksjonell ovarial hyperandrogenisme; hyperandrogen kronisk anovulasjon; ovarialt dysmetabolisk syndrom.
Definisjon
Den første definisjonen ble utviklet i 1990 etter konsensus av et ekspertpanel dannet av American National Institutes of Health (NIH). I henhold til denne definisjonen, bør en pasient diagnostiseres med polycystisk ovariesykdom hvis hun samtidig har:
Den andre definisjonen ble formulert i 2003 av konsensus av europeiske eksperter dannet i Rotterdam.
Rotterdam-definisjonen er mye bredere og inkluderer mange flere pasienter i gruppen som lider av dette syndromet. Spesielt inkluderer det også pasienter uten kliniske eller biokjemiske tegn på overskytende androgener (siden det kreves to av de tre tegnene, og ikke alle tre), mens overdreven sekresjon eller overskytende aktivitet av androgener i den amerikanske definisjonen er en forutsetning for diagnosen polycystisk ovariesyndrom. Kritikere av Rotterdam-definisjonen hevder at funn fra pasienter med androgenoverskudd ikke nødvendigvis ekstrapoleres til pasienter uten androgenoverskuddssymptomer.
Helserisiko og komplikasjoner
Kvinner med polycystisk ovariesykdom har økt risiko for å utvikle følgende komplikasjoner:
Data fra en rekke forskere indikerer at kvinner med polycystisk eggstokk har økt risiko for spontanabort eller for tidlig fødsel. I tillegg er mange kvinner med dette syndromet ikke i stand til å bli gravid eller har problemer med å bli gravid på grunn av uregelmessig menstruasjon og fravær eller sjelden eggløsning. Imidlertid, med riktig behandling, kan disse kvinnene normalt bli gravide, bære og føde et friskt barn.
Epidemiologi
Selv om ultralydundersøkelse av bukhulen viser eggstokker som ser ut som polycystiske eggstokker hos opptil 20% av kvinnene i reproduktiv alder (inkludert de som ikke gir noen klager), viser bare 5-10% av kvinnene i reproduktiv alder kliniske tegn som gjør det mulig å diagnostisere polycystisk ovariesyndrom. Polycystisk ovariesyndrom er like vanlig i forskjellige etniske grupper. Det er den vanligste hormonelle lidelsen hos kvinner i fertil alder og en av de viktigste årsakene til kvinnelig infertilitet.
De første manifestasjonene av forskjellige symptomer på syndromet blir vanligvis notert i puberteten og intensiveres under graviditet og overgangsalder. Imidlertid er det isolerte tilfeller i befolkningen med familiære diagnosen, da en rekke symptomer på dysfunksjon av bukspyttkjertel og binyrebark ble registrert allerede i tidlig barndom med kliniske, men uten biokjemiske tegn. De fleste kvinner i syndromet viser en rekke kliniske symptomer, men blir aldri diagnostisert.
Polycystisk ovariesyndrom er multifaktoriell sykdom. Den autosomale genetiske overføringen av sykdoms predisponering er grunnlaget for hypotesen om at det kan eksistere en mannlig ekvivalent av PCOS. Androgenetisk alopecia og insulinresistens har blitt foreslått som symptom på den mannlige fenotypen til PCOS.
Etiologi og patogenese
De nøyaktige årsakene til utviklingen av syndromet er ukjent, men det legges stor vekt på den patologiske reduksjonen i insulinfølsomheten til perifert vev, primært fett og muskelvev (utviklingen av deres insulinresistens) mens insulinfølsomheten i eggstokkvevet opprettholdes. En situasjon med patologisk økt insulinfølsomhet i eggstokkvev er også mulig mens man opprettholder normal insulinfølsomhet i perifert vev.
I det første tilfellet, som en konsekvens av kroppens insulinresistens, forekommer kompenserende hypersekresjon av insulin, som fører til utvikling av hyperinsulinemi. Et patologisk forhøyet insulinnivå i blodet fører til ovariehyperstimulering og økt ovariesekresjon av androgener og østrogener og nedsatt eggløsning, siden eggstokkene opprettholder normal insulinfølsomhet.
I det andre tilfellet er nivået av insulin i blodet normalt, men responsen fra eggstokkene til stimulering med et normalt nivå av insulin økes patologisk, noe som fører til det samme resultatet - ovarie hypersekresjon av androgener og østrogener og nedsatt eggløsning.